stanford-oval/wikipedia huggingface dataset:
MyData Global

MyData Global on vuonna 2018 omadata-liikkeen ympärille perustettu voittoa tavoittelematon, kansainvälinen järjestö. Järjestön tavoitteena on edistää yksilöiden oikeuksia liittyen heidän omien henkilötietojensa käsittelyyn, levitykseen ja uudelleenkäyttöön. MyData-liike lähti liikkeelle Open Knowledge Finlandin työryhmänä. Vuoden 2018 lopussa liike järjestäytyi omaksi yhdistyksekseen, jonka kotipaikka on Helsinki. Järjestö on tiettävästi ensimmäinen Suomessa perustettu kansainvälinen kansalaisjärjestö. Järjestöllä on 90 organisaatiojäsentä vuonna 2020. Paikallistoimintaa sillä on 23 maassa.
Järjestön jäsenistöön kuuluu yksityishenkilöitä ja organisaatioita. Järjestön jäsenorganisaatioina on mm. yliopistoja, julkishallinnon elimiä, yrityksiä ja järjestöjä. Vuonna 2020 kansainvälisiä jäseniä on mm. IEEE, Fujitsu, NTT Data, De Volksbank, Groupe Vyv ja MAIF. Suomalaisia organisaatiojäseniä ovat mm. Tieto ja Sitra, jotka ovat myös järjestön perustajajäsenistöä.
Yritysten yhteistyöfoorumina Suomessa toimii MyData-Allianssi. Allianssissa on mukana suomalaisia suuryrityksiä, startup-yrityksiä, tutkimuslaitoksia ja julkishallintoa ja sen vetäjäorganisaatioina toimivat Liikenne- ja viestintävirasto sekä Tietotekniikan tutkimuslaitos. Allianssin päämäränä on organisoida pilotti-, tutkimushankkeita sekä valmistella yhteisiä standardeja. MyData Globalin muodostuessa MyData-Allianssista tuli MyData Globalin Suomen paikallisosasto.
MyData-liike on järjestänyt vuosittaista MyData-konferenssia vuodesta 2016.  Liikkeen muita saavutuksia on omadata-käsitteen määrittely 2014 tutkimusraportissa sekä MyData julistuksen luominen 2017. MyData-lähestymistapa huomioitiin Sipilän hallituksen kärkihankkeissa ja väestörekisterikeskus käynnisti MyData-pilotin osana kansallista Suomi.fi palveluväylää. Vuonna 2019 järjestö valittiin yhdeksi yhdeksästä EU-komission Next-Generation Internet -palkinnon saajista. 4YFN Start up -tapahtumassa Barcelonassa jaetun palkinnon perusteluissa kiitettiin MyData Globalin positiivista vaikutusta internetiin ja suhtautumisesta dataoikeuksiin ihmisoikeutena. Palkinto annetaan hankkeille, jotka rakentavat uutta ihmiskeskeistä, reilua ja kestävää internetiä.
Tavoitteet

Vuoden 2012 aikoihin alkaneen omadata-liikkeen juuret ovat avoimen tiedon periaatteissa. Organisaatiollisesti MyData-liike on lähtenyt liikkeelle Open Knowledge Finlandin työryhmänä.  MyDatan tavoitteet eroavat avoimesta tiedosta siinä etteivät henkilötiedot (engl. personal data) itsessään olisi avoimesti kaikkien käytettävissä vaan liikkeen tavoitteena on se, että henkilötietojen käyttö, levitys ja saatava taloudellinen hyöty olisi yksilölle läpinäkyvää. Tästä käytetään myös termiä reilu datatalous.  MyData Globalin tavoitteena on, että dataoikeuksia, joita on kirjattu lainsäädäntöön kuten GDPR:ään, tulisi muuttaa formaaleista oikeuksista aidosti saavutettaviksi ja käytännöllisiksi.
Toiminta

MyData Global järjestää kansainvälisiä konferensseja, toimii asiantuntijana lainsäädäntöön liittyvissä kysymyksissä ja pitää yllä kansalaiskeskustelua. Järjestö etsii ja tukee myös eettisen henkilötietojen käsittelyn periaatteiden ympärille syntyviä uusia liiketoimintamalleja. Järjestö toimii lainsäädännön, tekniikan alan, yhteiskunnan ja liike-elämän risteyskohdissa ja yhdistää näiden alojen toimijoita.
MyData Global myöntää MyData Operator -tunnustuksia MyData-periaatteisiin sitoutuneille toimijoille. Marraskuussa 2020 MyData-operaattoreita on 23, Vastuu Group niistä ensimmäinen suomalainen.
Vuonna 2019 järjestetty MyData2019 -konferenssi oli osa Suomen EU-puheenjohtajuuskauden ohjelmaa. Yhdistys on vaikuttanut toiminnallaan myös EU:n Datastrategiaan.
Kokonaiskuvassa internetin ja sosiaalisen median mukanaan tuoma murros on muuttanut käsitystä yksityisyydestä ja siten myös yksityisyydensuojan periaate on muuttunut. MyData Global on yhtenä monista toimijoista uudelleenmuokkaamassa yksilönsuojan perusteita digiajalla ja etsimässä ratkaisuja digiajan mukanaan tuomiin yksityisyyden menettämiseen liittyviin ongelmiin. Toisaalta järjestön sisällä on erilaisia tulkintoja dataan liittyvistä oikeuksista: osa korostaa libertaarista yksilönoikeutta, osa antikapitalismia ja osa reilua markkinataloutta. Yhdistyksen toiminta linkittyy osittain myös ammattiliittokysymykseen uudenlaisten ansaintamuotojen (kuten alustatalous) äärellä, koska datanhallinnan periaatteet linkittyvät työntekijöiden oikeuksien järjestämiseen. Esimerkiksi Uber-kuskeilla se, saavatko he alustalta käyttöönsä dataa, vaikuttaa keskeisesti alustatyötä tekevien ansaintamahdollisuusiin ja niiden parantamiseen.
Puheenjohtajat

Sarah Medjek (2018-2020)
Antti Poikola (2021)
Viivi Lähteenoja (2022-2023)
Julkaisut

Antti Poikola, Kai Kuikkaniemi, Ossi Kuittinen: My data - johdatus ihmiskeskeiseen henkilötiedon hyödyntämiseen julkaisut.valtioneuvosto.fi.  2014. Arkistoitu 24.10.2020. ISBN 978-952-243-418-0.  Viitattu 8.11.2020.
Antti Poikola, Kai Kuikkaniemi, Ossi Kuittinen, Harri Honko: MyData – johdatus ihmiskeskeiseen henkilötiedon hyödyntämiseen (2018 päivitetty versio) julkaisut.valtioneuvosto.fi.  4.7.2018. Arkistoitu 16.11.2020. ISBN 978-952-243-554-5.  Viitattu 8.11.2020.
Antti Poikola, Kai Kuikkaniemi, Ossi Kuittinen, Harri Honko, Aleksi Knuutila, Viivi Lähteenoja: MyData - An introduction to human-centric use of personal data, 3rd revised version. Liikenne- ja Viestintäministeriö, 2020.
Langford, J., Poikola, A., Janssen, W., Lähteenoja, V. and Rikken, M. (Eds.) (2020) ’Understanding MyData Operators’, MyData Global.
Lähteenoja, V. and Sepp, S. ’State of MyData 2021’, MyData Global, 2021.
Wilson, C., Kuikkaniemi, K., Sepp, S.and Lähteenoja, V. 'Towards Network-based Ecosystems'. MyData Global.
Wilson, C., Davies, T., Narayan, V., Airan, A., Lähteenoja V., Rossini, C., and Tomlinson, S. 'In this together: Combining individual and collective strategies to confront data power', MyData Global, 2023.
Aiheesta muualla

MyData Globalin kotisivut
Mydata-Allianssin eli MyDatan Globalin Suomen hubin kotisivut
MyData Japan kotisivut
MyData Brasilia kotisivut
Hamadryadit

Pan ja hamadrydi, mosaiikki Pompeiista
Hamadryadit (m.kreik. Ἁμαδρυάδες) olivat kreikkalaisessa mytologiassa tammi- ja poppelipuiden nymfejä. Hamadryadit olivat sidoksissa puuhunsa ja kukoistivat sen kanssa, mutta kun puu tuli vanhaksi ja kuoli – tai kaadettiin – hamadryadi kuoli puunsa mukana.
Guioa fusca

| Guioa fusca> Tieteellinen luokittelu |
| --- | --- |
Kunta::  Kasvit Plantae
Kladi::  Putkilokasvit Tracheophyta
Kladi::  Koppisiemeniset
Kladi::  Aitokaksisirkkaiset
Lahko::  Sapindales
Heimo::  Saippuamarjakasvit Sapindaceae
Suku::  Guioa
Laji::  fusca
Kaksiosainen nimi
 Guioa fusca  Radlk. 
Infobox OKNimi-testi OK: 
Guioa fusca on saippuamarjakasvien heimoon ja Guioa-sukuun kuuluva kasvilaji. Tieteellisen nimen sille antoi ensimmäisenä Ludwig Radlkofer. Sillä ei ole alalajeja.
Guioa fusca kasvaa luonnonvaraisena Uudessa-Kaledoniassa.[lähde? ]
Kirjallisuutta

Radlk.: ​.  In: Sitzb. Math.-Phys. Acad. Münch. 9: 614, 1879.
Hamadou Issaka

Hamadou Djibo Issaka (s. 3. heinäkuuta 1977 Niamey) on nigeriläinen soutaja. Hän kilpaili vuoden 2012 kesäolympialaisissa Lontoossa ja jäi siellä miesten yksikkösoudussa 33. sijalle eli viimeiseksi.
Issaka oli aiemmin ollut aikeissa osallistua kisoihin uimarina, mutta hänessä nähtiin potentiaalia soutajana, ja hänet lähetettiin Tunisiaan harjoittelemaan toukokuussa 2012. Hän ei ollut koskaan soutanut Nigerissä, eikä tähän olisi ollut mahdollisuuttakaan.
Hachijōn kieli

| Hachijō |
| --- | --- |
 Hachijōn puhuma-alue Hachijōsaarilla
Oma nimi:  八丈語
Tiedot
Alue:   Japani
Puhujia:  8000
Sija:  ei 100 suurimman joukossa
Kirjaimisto:  japanin kirjoitusjärjestelmä
Kielitieteellinen luokitus
Kielikunta:  Japanilaiset kielet
 Ohje 
Hachijō (omakielinen nimi 八丈語) on Japanille kuuluvilla Izusaarilla puhuttava kieli, joka voidaan toisinaan laskea myös japanin murteeksi. Mikäli hachijō lasketaan kieleksi, se on japanilaisiin kieliin kuuluva uhanalainen kieli.
Kieltä puhuu arvioilta noin 8000 henkilöä, joista suurin osa on yli 40-vuotiaita. On epäselvää, kuinka suuri osa lapsista oppii kielen kotona. Asenteet kieltä kohtaan ovat positiivisia tai neutraaleja, vaikka suurin osa katsookin hachijōn olevan vain japanin kielen murre.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Fonologia > Konsonantit

|  | Bilabiaali | Alveolaari | Palataali | Velaari | Glottaali |
| --- | --- | --- | --- | --- | --- |
| Nasaali | m | n |  |  |  |
| Klusiili | p | b | t | d |  | k | g |  |
| Affrikaatta |  |  | t͡s | d͡z |  |  |
| Frikatiivi |  | s |  |  | h |
| Tremulantti |  | r |  |  |  |
| Approksimantti | w |  | j |  |  |
Lähde:
HP 95LX

| HP 95LX |
| --- | --- |

Julkaistu:  1991
Mukana toimitettu käyttöjärjestelmä:  MS-DOS
Suoritin:  NEC V20
Keskusmuisti:  512 kt
HP 95LX on Hewlett-Packardin valmistama kädessä pidettävä kämmentietokoneen kaltainen "palmtop"-kokoluokan kannettava tietokone. Tietokoneessa oli mukana MS-DOS 3.22 ja Lotus 1-2-3. Tietokone tunnettiin myös koodinimellä Jaguar. Tietokone on seurausta tietokoneiden pienentymisestä "palmtop"-luokkaan: HP:n toimitusjohtaja John Young halusi kilpailla Japanista tulevien laitteiden kanssa.
Tietokone julkaistiin vuonna 1991. 95LX aloitti HP:n palmtop-koneiden sarjan. Myöhemmin kämmentietokoneet syrjäyttivät palmtop-luokan kannettavat tietokoneet.
Guerilla Maab

| Guerilla Maab> Tiedot |
| --- | --- |
Toiminnassa:  1998–2004
Tyylilaji:  southern hip hop
Kotipaikka:   Houston, Texas, USA
Laulukieli:  englanti
Jäsenet:  Z-Ro, Trae, Dougie D, T.A.Z.
Levy-yhtiö:  KMJ Records G-Maab Ent.
Infobox OKNimi-testi OK: 
Guerilla Maab  oli yhdysvaltalainen hip hop -yhtye. Yhtyeeseen kuuluivat Z-Ro, Trae, Dougie D ja T.A.Z. T.A.Z. erosi ryhmästä pian Rise-albumin jälkeen. Z-Ro erosi ryhmästä Resurrection-levyn jälkeen. Trae ja Dougie D muuttivat yhtyeen nimen Guerilla Maab 3D2:ksi, mutta palasivat pian nimeen Guerilla Maab. Ryhmän lopulliseen hajoamiseen vaikuttivat soolo-urat sekä taloudelliset asiat. Ryhmän tyyliä on verrattu Bone Thugs-n-Harmonyyn.
Diskografia > Soolo albumit

| Nimi | Informaatio |
| --- | --- |
Rise:  Julkaistu:  1. heinäkuuta 1999
In the Mist of Guerillas:  Julkaistu: 10. lokakuuta 2000
Resurrection:  Julkaistu: 28. maaliskuuta 2002
Year of the Underdawgs:  Julkaistu: 2003
Aiheesta muualla

Guerilla Maab Myspacessa (englanniksi)
Monolanjärvi

| Monolanjärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Savitaipale, Lemi
Koordinaatit:  61°01′51″N, 27°34′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Jäkälänjärveen 
Järvinumero:  14.192.1.029
Mittaustietoja
Pinnankorkeus:  78,1 m  
Pituus:  2,7 km  
Leveys:  1,3 km  
Rantaviiva:  8,53631 km  
Pinta-ala:  93,805 ha  
Tilavuus:  0,00072050574 km³ 
Keskisyvyys:  0,76 m  
Suurin syvyys:  2,27 m  
Saaria:  3 
 fiMonolanjärvi 
Monolanjärvi  on Etelä-Karjalassa Savitaipaleella ja Lemillä Monolan kylän lähellä sijaitseva järvi.
Maantietoa

Järven pinta-ala on 94 hehtaaria, se on 2,7 kilometriä pitkä ja 1,3 kilometriä leveä. Sillä on kolme saarta, joiden yhteispinta-ala on 0,44 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 720 500 kuutiometriä. Sen keskisyvyys on 0,8 metriä ja suurin syvyys on 2,3 metriä. Sen rantaviivan pituus on 8,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kivijärven alueeseen (14.192) se kuuluu. Järven vedenpinnan korkeus on 78,1 metriä mpy.
HSC Algeciras Jet

| Algeciras Jet |
| --- | --- |
 Baltic Jet matkalla Tallinnasta Helsinkiin
Nykyinen reitti:  Algeciras–Ceuta
Lippuvaltio:   Kypros
Kotipaikka:  Limassol
IMO-numero:  9198551
MMSI-numero:  209936000
Tunnuskirjaimet:  5BLY2
Aiemmat nimet:  Baltic Jet (1999 - 21.10.2008)
Omistaja:  Express Ferries Ltd,
Rakennustelakka:  Kvaerner Fjellstrand, Omstrand, Norja
Rakennusnumero:  1649
Luovutettu:  1999
Tekniset tiedot
Pituus:  60 m
Leveys:  16,5 m
Korkeus:  2,4 m
Bruttovetoisuus (GT):  2273
Koneisto:  2 x Caterpillar 3618 -dieselmoottoria
Koneteho:  14 400 kW
Nopeus:  36 kn
Matkustajia:  428
Autokapasiteetti:  55
Sisaralukset:  HSC Nordic Jet, Solidor 3, Solidor 5, Nasser Travel
Lähteet:  http://www.shipspotting.com/gallery/photo.php?lid=1646536
HSC Algeciras Jet on Limassoliin Kyprokselle rekisteröidyn Express Ferries Limitedin nopea katamaraani. Se liikennöi vuoteen 2008 saakka Helsingin ja Tallinnan väliä nimellä Baltic Jet.
Rakentaminen

Nordic Jet Line tilasi aluksen Norjasta Omstrandista Kvaerner-Fjellstrandilta. Sen köli laskettiin telakkanumerolla 1649 ja se valmistui vuonna 1999 nimellä Baltic Jet.
Aluksen pituus on 60,0 metriä, leveys 16,5 metriä ja syväys 2,4 metriä. Aluksen kaksi Caterpillar 3618 -dieselmoottoria tuottavat yhteensä 14 400 kW tehon. Ne on kytketty kahteen KaMeWa-vesisuihkuvetolaitteeseen, ja koneisto tuottaa alukselle tyhjänä 40,5 solmun ja kuormatulle alukselle 38,0 solmun nopeuden. Aluksen bruttovetoisuus on 2273 tonnia.
HSC Baltic Jetiin mahtuu 428 matkustajaa, hyttipaikkoja ei ole. Aluksen  autokannelle mahtuu joko 55 henkilöautoa tai 2 bussia ja 38 henkilöautoa.
Liikennöinti

Nordic Jet Line liikennöi aiemmin Baltic Jetillä Helsinki–Tallinna-väliä, kotisatamanaan Bergen, Norja. Alus myytiin 21. lokakuuta 2008 Kyprokselle Express Ferries Limitedille, joka nimesi sen Algeciras Jetiksi. Alusta hallinnoi FRS Iberia, joka liikennöi sillä Espanjan Algecirasin ja Marokon rannikolla olevan Ceutan välillä.
Aiheesta muualla

Wikimedia Commonsissa on kuvia tai muita tiedostoja aiheesta .
Nordic Jet Line (Arkistoitu – Internet Archive) (kotisivu)
Halichoeres cosmetus

| Halichoeres cosmetus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Halichoeres
Laji::  cosmetus
Kaksiosainen nimi
 Halichoeres cosmetus  Randall & Smith, 1982 
Katso myös
   Halichoeres cosmetus Wikispeciesissä   Halichoeres cosmetus Commonsissa 
Infobox OKNimi-testi OKIUCN-testi OK: 
Halichoeres cosmetus  on koralliriuttojen pienikokoinen huulikala.
Koko ja ulkonäkö

Halichoeres cosmetus kasvaa noin 13 cm pitkäksi. Sen vartalossa on hohtavia oransseja vaakajuovia siniharmaalla pohjalla, ja selkäevässä kaksi mustaa täplää.
Alkuperä

Halichoeres cosmetus on kotoisin Intian valtameren länsiosista.
Milkshake (televisiosarja)

| Milkshake |
| --- | --- |

Tyyli:  draama
Kestoaika:  noin 29 min
Pääosissa:   Mari Rantasila  Niina Nurminen  Hellen Willberg  Tiina Lymi  Minna Koskela 
Alkuperämaa:   Suomi
Alkuperäiskieli:  suomi
Verkko:  Yle TV1
Esitetty:  10. tammikuuta 1994 –  2. toukokuuta 1994
Jaksoja:  17
Tuotanto
Tuottaja(t):  Hannu Kahakorpi
Ohjaaja(t):   Hannu Kahakorpi  Pentti Kasurinen  Tapio Piirainen 
Käsikirjoittaja(t):  Jukka Vieno
Leikkaaja(t):  Asta Pystynen
Lavastaja(t):  Lea Sipilä
Kuvaaja(t):  Jukka Leinonen
Tuotantoyhtiö(t):  Yle Fiktio-ohjelmat
Aiheesta muualla
IMDb
Milkshake on suomalainen 17-osainen draamasarja, joka esitettiin Yle TV1:llä vuonna 1994. Sarjan pääosissa näyttelivät Mari Rantasila, Niina Nurminen, Hellen Willberg, Tiina Lymi sekä Minna Koskela. Sarjan tapahtumapaikkana oli kuvitteellinen helsinkiläinen hampurilaisravintola TOHR (The Original Hamburger Restaurant).
Alkusyksystä 1993 Yleisradio halusi uudistaa draamatarjontaansa ja teki tuotantopäätöksen Jukka Vienon käsikirjoituksesta, jonka tapahtumapaikkana toimi kuvitteellinen hampurilaisravintola. Sarjalla haluttiin vastapainoa televisioalaa ja sisältöjä vaivanneeseen miesvaltaisuuteen, kun sarjan pääosissa olivat nuoret, identiteettiään etsivät naiset.
Sarjasta kaavailtiin alun perin 20-osaista, mutta liian nopean kuvausaikataulun ja rahanpuutteen vuoksi sarja typistyi 17 osaan. Yhden jakson kuvaamiseen oli varattu aikaa yksi viikko. Kuvausten alettua oli käsikirjoittaja Jukka Vieno ehtinyt saamaan valmiiksi vasta viiden ensimmäisen jakson käsikirjoituksen. Myös katsojalukujen osalta sarjassa epäonnistuttiin; tavoitteeksi asetettu miljoona katsojaa jäi lopulta noin 300 000:een.
Sarja kuvattiin Helsingissä Sinebrychoffin vanhalla tehtaalla. Kuvaustila oli ajoittain niin kylmä, että muun muassa puheen aikana hengitys saattoi höyrytä.
Rooleissa

| 0 | 1 | 2 |
| --- | --- | --- |
|  Mari Rantasila  | … |  Elisa   |
|  Niina Nurminen  | … |  Julia   |
|  Hellen Willberg  | … |  Heidi   |
|  Tiina Lymi  | … |  Oona   |
|  Minna Koskela  | … |  Linda   |
|  Helge Herala  | … |  Wolf Greg   |
|  Taneli Mäkelä  | … |  tarkastaja Joel Lehtonen   |
|  Niclas Lignell  | … |  Eero Valo / Iiro Valo   |
|  Kai Lehtinen  | … |  Roope   |
|  Martti Suosalo  | … |  Pappa Mcmakinen   |
Rooleissa > Vierailijat

| 0 | 1 | 2 |
| --- | --- | --- |
|  Kristiina Halttu  | … |  hoitajatar   |
|  Joonas Kuokkanen  | … |  Kimi   |
|  Teijo Eloranta  | … |  MH-jengiläinen Grigori   |
|  Pekka Huotari  | … |  asiakas   |
|  Hannu Kahakorpi  | … |  komisario    |
Jaksot

| Jakso | Nimi | Ensiesityspäivä | Ohjaaja |
| --- | --- | --- | --- |
| 1 | Julia | 10. tammikuuta 1994 | Hannu Kahakorpi |
| 2 | Tuuletin Illinoisista | 17. tammikuuta 1994 | Hannu Kahakorpi |
| 3 | Buddha Burger | 24. tammikuuta 1994 | Hannu Kahakorpi |
| 4 | Vaeltava lehti | 31. tammikuuta 1994 | Hannu Kahakorpi |
| 5 | Lumimyrsky | 7. helmikuuta 1994 | Pentti Kasurinen |
| 6 | Lihan maku | 14. helmikuuta 1994 | Pentti Kasurinen |
| 7 | Metch-Kang-Mi | 21. helmikuuta 1994 | Pentti Kasurinen |
| 8 | Syyllisyyttä ja mutaatioita | 28. helmikuuta 1994 | Pentti Kasurinen |
| 9 | Biirana-heinä | 7. maaliskuuta 1994 | Pentti Kasurinen |
| 10 | Tunnustus | 14. maaliskuuta 1994 | Hannu Kahakorpi |
| 11 | Salaattia, stetsoneita ja samppanjaa | 21. maaliskuuta 1994 | Pentti Kasurinen |
| 12 | Toiselta planeetalta | 28. maaliskuuta 1994 | Pentti Kasurinen |
| 13 | Kansasin keltanokka | 4. huhtikuuta 1994 | Pentti Kasurinen |
| 14 | Edellisessä elämässä | 11. huhtikuuta 1994 | Tapio Piirainen |
| 15 | Kuu tekee hyvää | 18. huhtikuuta 1994 | Pentti Kasurinen |
| 16 | Suden hetki | 25. huhtikuuta 1994 | Tapio Piirainen |
| 17 | Valon lapset | 2. toukokuuta 1994 | Pentti Kasurinen |
Vastaanotto

Jukka Kajava ihmetteli Helsingin Sanomissa, miten erinomaisena pitämänsä minisarjan Tuntemattomalle jumalalle tekijät Jukka Vieno ja Hannu Kahakorpi olivat saaneet aikaan jotakin näin huonoa. Erityisesti hän kammoksui sarjan kuudetta jaksoa, jossa muuan päähahmoista jauhettiin hampurilaispihveiksi. Käsikirjoittaja Jukka Vieno on syyttänyt sarjan heikosta tasosta aivan liian kiireistä tuotantoaikataulua.
Aiheesta muualla

Milkshake Yle Areenassa
Otteita sarjasta Ylen Elävässä arkistossa
Monero (kryptovaluutta)

Monero (XMR) on vuonna 2014 luotu, avoimeen lähdekoodiin perustuva kryptovaluutta, joka pohjautuu CryptoNote-nimiseen protokollaan. Moneron perustaja tunnetaan Bitcoinin tavoin vain peitenimellä. Riccardo Spagni (Twitter-alias 'fluffypony') on ollut julkisuudessa pitkään Monero-projektin kasvot, mutta hän ei ole sen perustaja. Spagni on astunut syrjään tästä roolista vuoden 2019 lopussa.
Monero perustuu muiden kryptovaluuttojen tapaan lohkoketjuteknologiaan, eli hajautettuun tietokantaan. Transaktioissa käytettävät rahayksiköt louhitaan hyödyntämällä prosessorikapasiteettia monimutkaisten matemaattisten ongelmien ratkaisemiseen. Huhtikuussa 2018 suoritettu lohkoketjun jakaminen (engl. hard fork) vaikeutti ASIC-laitteiden kehittämistä moneron louhintaan.
Monero-ohjelmisto toimii Windows-, macOS-, Linux-, Android-, FreeBSD- ja DragonFly BSD -käyttöjärjestelmissä. Projektin tavoite on käyttäjän vahvan yksityisyyden suojan säilyttämisessä.  Moneroa on huomioitu mediassa merkittävänä uutena kryptovaluuttana.
Tekniikka ja yksityisyyden suoja

Käytännön havainnot osoittavat, että moni Bitcoinin kaltaisen kryptovaluutan käyttäjä yliarvioi näiden mahdollistaman yksityisyyden. Bitcoin ei ole täysin anonyymi kryptovaluutta, koska kaikki Bitcoin-verkossa koskaan käytetyt transaktiot ovat julkisesti näkyvissä teknologian keskiössä olevassa hajautetussa tietokannassa, lohkoketjussa. Bitcoin-lohkoketju on loki, jonka tutkiminen mahdollistaa käyttäjien tilihistorian tutkimisen.
Monero, kuten myös Bitcoin, käyttää osoitteita, joiden välillä transaktioita lähetetään mutta toisin kuin Bitcoin se estää osoitteita näkymästä lohkoketjussa stealth-osoitteiden avulla. Moneron hajautusalgoritmi, RandomX, on eri kuin Bitcoinissa (SHA256-D). Toisin kuin Bitcoiniin perustuvissa kryptovaluutoissa, osoitteiden välillä lähetettävät arvot peitetään. Monero käyttää rengasallekirjoituksia (ring signatures) maksun lähettäjän anonymisointiin, koska ne tunnistavat salausteknisesti oikein allekirjoitettuja transaktioita, kuitenkin ilman että käy ilmi, kenen allekirjoittamat transaktiot ovat.
Käyttö rikollisuudessa ja haittaohjelmissa

Vuoden 2017 aikana IT-lehdistö uutisoi laajasti Coinhive-yrityksen järjestelmästä, joka mahdollistaa Moneron louhimista selaimessa, JavaScriptin kautta, mainosten rahallisena korvaajana. Tekniikka kuitenkin myös toimii ilman käyttäjien suostumusta. Coinhiven louhimistekniikka lisättiin tietomurtojen kautta moniin sivustoihin ilman lupaa.
Markkoinoille on loppuvuodesta 2017 ilmestynyt myös muita Coinhiven menettelytapoja hyödyntäviä palveluja. Esimerkiksi The Pirate Bay ja suomalainen vastamedia MV-lehti ovat kokeilleet JavaScript-pohjaista louhintaa, käyttäjien päätelaitteiden kasvavan virrankulutuksen kustannuksella.
Selaimissa suoritettavaa louhintaa voidaan pitää taloudellisesti kannattavana, koska Moneron louhinta toimii tehokkasti yleisillä mikroprosessoreilla, eikä Bitcoinin tavoin pelkästään näytönohjainten kaltaisilla erikoistuneilla laitteilla. [lähde? ]
Selaimessa suoritettava luvaton louhinta ei ole ensimmäinen vastaava tapa hyödyntää Moneroa. Jo 2016, iso osa merkittävän valmistajan verkkotallennuslaitteista louhivat Moneroa haittaohjelman kautta.
Vuonna 2017 lehdistön tietoon tuli myös tapaus, missä WannaCry-kiristysohjelman tekijät siirsivät lunnaitaan Bitcoinista Moneroon.
Aiheesta muualla

Opas: mikä on Monero?
Youtube-video: Monero on privaattikryptojen kuningas
HREDS

| Helsinki REDS |
| --- | --- |
Perustettu:  2016
Tyyppi:  e-urheiluorganisaatio
Toimiala:  kilpapelaaminen
Päävalmentaja:  Christer Kasurinen
Kattojärjestö:  HIFK
Aiheesta muualla
Sivusto
Infobox OKNimi-testi OK: 
Helsinki REDS (hREDS) on vuonna 2016 perustettu suomalainen e-urheiluseura, joka kuuluu HIFK-joukkueperheeseen. Se on ensimmäinen suomalaisen urheilujoukkueen perustama elektronisen urheilun seura. Seuran omistaa jääkiekkoseura HIFK:n taustayhtiö Oy HIFK-Hockey Ab, ja se on Sponsor Insightin tutkimuksen mukaan Suomen neljänneksi seuratuin elektronisen urheilun seura.
REDSillä on pelaajia Hearthstonessa, Fortnitessa ja Tekken 7:ssa ja Counter-Strike: Global Offensivessa. Tarkoituksena myös elvyttää toiminta Dota 2 -pelissä. Aiemmin seuralla on ollut toimintaa myös NHL- ja Overwatch-videopeleissä.
Seuran Counter-Strike-joukkue kilpailee Finnish Esports Leaguessa sekä Telian CS:GO -sarjassa.